ព័ត៌មាន​អន្តរជាតិ៖ ១៥ វិច្ឆិកា
ការប្រជុំបែបប្រពៃណី​នៃ​មេដឹកនាំ​អាហ្វហ្កានិស្ថាន​នៅ​សប្តាហ៍​នេះ បញ្ជាក់​ជាថ្មី​នូវ​ទំនាក់ទំនង​ជិតស្និទ្ធ​រវាង​សរអា និង​អាហ្វហ្កានិស្ថាន។
ក្រសួងការបរទេសស.រ.អ. និយាយថាខ្លួនមានការទុកចិត្តថាការប្រជុំតាមបែបប្រពៃណីនៃពួកមេដឹកនាំ អាហ្វហ្កានិស្ថានក្នុងសប្តាហ៍នេះនឹងបញ្ជាក់ជាថ្មីអំពីចំណងទាក់ទងជិតស្និទ្ធរវាងស.រ.អ.និងប្រទេសអាហ្វហ្កានិស្ថាន។ លោកស្រី Angela Merkel អធិការបតីនៃប្រទេសអាល្លឺម៉ង់បានមានប្រសាន៍ថាបញ្ហាហិរញ្ញវត្ថុនៃតំបន់ប្រើប្រាក់អ៊ឺរ៉ូប្រហែលជាវិបត្តិធំបំផុតក្នុងទ្វីបអ៊ឺរ៉ុបចាប់ទាំងពីសង្គ្រាមលោកលើកទីពីរមក។ លោកស្រី Merkel បានមានប្រសាសន៍កាលពីថ្ងៃច័ន្ទថា ទ្វីបអឺរ៉ុបបង្រួបបង្រួមអាចគ្មានជោគជ័យទេប្រសិនបើតំបន់ប្រើប្រាក់អឺរ៉ូដែលមានប្រទេស១៧ជាសមាជិកបែកបាក់ ដោយសារបញ្ហាជំពាក់បំណុលក្នុងប្រទេសក្រិក ប្រទេសអ៊ិតាលីនិងកន្លែងឯទៀតៗ។ ពួកអ្នកការពារសិទ្ធិមនុស្សស៊ិរីមួយក្រុមនិយាយថា អំពើឃោរឃៅមួយចំនួនបានបណ្តាលឱ្យមនុស្សយ៉ាងតិចណាស់៦៩នាក់ស្លាប់ក្នុងផ្នែកខាងត្បូងនៃប្រទេសស៊ិរីកាលពីថ្ងៃច័ន្ទ ដែលបានធ្វើឱ្យថ្ងៃនោះជាថ្ងៃមួយមានមនុស្សស្លាប់ច្រើនបំផុតក្នុងបណ្តាថ្ងៃមានមនុស្សបាត់បង់ជីវិតច្រើនក្នុងការបះបោរ៨ខែមកហើយប្រឆាំងនឹងប្រធានាធិបតីស៊ិរី Bashar al-Assad។ កាលពីថ្ងៃច័ន្ទ ពួករដ្ឋមន្ត្រីការបរទេសនៃសហភាពអឺរ៉ុបបានគំរាមថា នឹងបន្តឹងការដាក់ទ័ណ្ឌកម្មប្រឆាំងនឹងប្រទេសអ៊ីរ៉ង់អំពីកម្មវិធីបរមាណូចម្រូងចម្រាសរបស់ខ្លួន ក៏ប៉ុន្តែបាននិយាយថា ពួកគេចង់រង់ចាំរហូតដល់ការប្រជុំលើកក្រោយរបស់ពួកគេក្នុងខែធ្នូនៅមុនពេលចាត់វិធានការថែមទៀត។ ៖ ចំនួននិស្សិតអន្តរជាតិ ដែលចូលសិក្សានៅមហាវិទ្យាល័យនិងសកលវិទ្យាល័យសហរដ្ឋអាមេរិក កំពុងបន្តកើនឡើង ដោយមានចំនួនសរុបទាំងអស់៧សែន២ម៉ឺននាក់នៅក្នុងឆ្នាំសិក្សាកាលពីឆ្នាំទៅ។ ៖ មនុស្ស១០នាក់ខ្លះជាកូនក្មេងបានស្លាប់នៅក្នុងការផ្ទុះគ្រាប់បែកនៅក្នុងរដ្ឋធានីរបស់រដ្ឋ Kachin ភាគខាងជើង។ ៖ ស៊ីរីបានចោទប្រកាន់សម្ព័ន្ធភាពអារ៉ាប់ពីការចាត់វិធានការណ៍ប្រកបដោយគ្រោះថ្នាក់ដោយការបោះឆ្នោតព្យួរសមាជិកភាពរបស់ស៊ីរីនៅក្នុងប្លុកនោះ ព្រោះតែការបង្ក្រាបដ៍ប្រល័យរបស់រដ្ឋាភិបាលលើការបះបោររបស់ពួកប្រឆាំង។ ៖ កងកម្លាំងសន្តិសុខអាហ្គានីស្ថានបានសម្លាប់អ្នកប៉ុនប៉ងដាក់គ្រាប់បែកអត្តឃាតុម្នាក់នៅក្នុងទីក្រុងកាប៊ុលនៅជិតទីកន្លែងដែលមេដឹកនាំកុលសម្ព័ន្ធជួបជុំគ្នានៅសប្តាហ៍នេះ។ ៖ រដ្ឋមន្រ្តីក្រសួងការបរទេសសហភាពអឺរ៉ុបកំពុងគំរាមកំហែងបង្កើនការដាក់សម្ពាធលើអ៊ីរ៉ង់ឲ្យបញ្ឈប់កម្មវិធីនុយក្លេអ៊ែរដ៍ចម្រូងចម្រាស់របស់ប្រទេសនោះ តែ មិនទាន់មានការមិនចុះសម្រុងគ្នាលើសកម្មភាពខាងយោធា។ ៖ សហរដ្ឋអាមេរិកកំពុងប្រុងប្រៀបបញ្ជូនភ្នាក់ងារសន្តិសុខរហូតដល់១ពាន់នាក់ទៅកាន់ពហុកីឡាដ្ឋានអូឡាំពិកក្នុងទីក្រុងឡុងដ៍ ឆ្នាំ២០១២៕